ms ms ms pl id hu su id id de ms id en id id id id id id id id id id id id id id id ms id ms id id ca es es ne id id en id id id ms ms id id fr id id id es en ms ms en ms en nl sv en en ja en en en en en sv fr de de fr fr fr sv en fr en ja fr de fr es nb fr de en en sv de de fr en fr it fr de en fr fi id en id id en eo ko id ms id ms eu ms hu hu en en ms eu id id jv nl ms ms eo en en hu hu en eo ms id id en es id id en ms id id en en en id ms id it id id ms id id id ms en ms en en en ms en en ms en en ms en en en ms pt en id ms en en en en en en
Bahaya tidak peduli jiran | Pusat Kefahaman Islam AKI
Dr Khairul Asyraf Mohd Nathir
Situasi pendamik Covid-19 masih lagi belum pulih sepenuhnya, banyak perancangan yang ingin dilakukan tergendala. Dalam masa sama, manusia mula mengambil langkah berjaga-jaga bagi mengelakkan penularan virus tersebut terutama di kalangan ahli keluarga terdekat.
Situasi ini adalah perancangan Allah SWT ke atas seluruh hambanya, umat akhir zaman. Rentetan daripada keadaan ini, manusia akan mula mengelak daripada bertemu dan kesannya adalah manusia mula tidak mengenali antara satu sama lain sedikit demi sedikit.
Gambaran ini adalah satu tanda daripada tanda-tanda kiamat yang dinyatakan Baginda Nabi SAW yang bermaksud:  “Ilmu tentang Hari Kiamat itu ada pada Allah, tidak ada yang mengetahui waktu terjadinya kecuali Dia, tetapi aku hendak memberitahu kepadamu tentang tanda-tandanya dan apa yang akan terjadi sebelumnya. Sesungguhnya sebelum datangnya Hari Kiamat itu akan terjadi fitnah dan haraj.” Sahabat bertanya: “Wahai Rasulullah, tentang fitnah itu kami telah mengerti, tetapi apakah haraj itu?, Baginda menjawab dengan dielek Habsyah: “Pembunuhan dan akan terjadi sikap tidak mengenali di antara manusia, maka setiap orang hampir-hampir tidak mengenali yang lain.” (Hadis Riwayat Ahmad, hadis  no 389)
Yusuf bin Abdullah bin Yusuf al-Wabil menjelaskan, sikap tidak saling mengenali ini akan terjadi ketika banyak fitnah dan cubaan berlaku. Puncanya disebabkan banyak terjadi peperangan di antara manusia kerana tujuan tertentu. Apabila manusia dikuasai oleh sikap kebendaan (materialistik) dan masing-masing bekerja dan berusaha untuk keuntungan peribadi, maka mereka sudah tidak menghiraukan kepentingan dan hak orang lain.
Perkara ini berkait rapat dengan sikap mementingkan diri sendiri yang sangat dibenci oleh Allah SWT. Manusia yang mempunyai sikap sebegini akan hidup dalam cengkaman hawa nafsu dan syahwat. Maka tiada lagi nilai-nilai akhlak yang membolehkan manusia kenal mengenali antara satu sama lain. Allah SWT berfirman dalam al-Quran yang bermaksud: “Wahai umat manusia! Sesungguhnya Kami telah menciptakan kamu dari lelaki dan perempuan dan Kami telah menjadikan kamu berbagai bangsa dan bersuku puak, supaya kamu berkenal-kenalan (dan beramah mesra antara satu dengan yang lain). Sesungguhnya semulia-mulia kamu di sisi Allah ialah orang yang lebih takwanya di antara kamu, (bukan yang lebih keturunan atau bangsanya). Sesungguhnya Allah Maha Mengetahui, lagi Maha Mendalam PengetahuanNya (akan keadaan dan amalan kamu).” (Surah al-Hujurat ayat 13)
Hadis  ini mengisyaratkan di antara tanda-tanda kiamat juga adalah hubungan buruk sesama jiran tetangga yang merujuk kepada sikap suka menyendiri demi kepentingan hidup, persaingan dan peribadi yang sombong.
Sekiranya terdapat dalam masyarakat sifat dusta, curiga, hasad dengki terhadap kenikmatan dan kelebihan orang lain serta persaingan untuk mendapatkan habuan dunia, maka sudah tentu nilai hubungan antara jiran tetangga yang baik akan pudar.
Tanda ini adalah kesinambungan kepada perkara yang menyebabkan terputusnya hubungan silaturahim sesama manusia sehingga manusia sudah tidak mengenali antara satu sama lain.
Jiran mencakupi semua orang Muslim dan kafir, orang taat beribadah dan orang fasik, teman atau musuh, orang asing dan pribumi, orang baik dan orang jahat, saudara dan bukan saudara, yang paling berdekatan rumahnya dan yang berjauhan. Sama ada yang tinggal di atas, bawah, kiri, kanan, depan dan belakang yang mencapai 40 rumah.
Allah SWT berfirman maksudnya:  “Dan hendaklah kamu beribadah kepada Allah dan janganlah kamu sekutukan Dia dengan sesuatu apa jua. Dan hendaklah kamu berbuat baik kepada kedua ibu bapa, kaum kerabat, anak-anak yatim, orang-orang miskin, jiran tetangga yang dekat dan jiran tetangga yang jauh, rakan sejawat, orang musafir yang terlantar dan juga hamba yang kamu miliki. Sesungguhnya Allah tidak suka kepada orang-orang yang sombong dan membangga-banggakan diri.” (Surah an-Nisa’, ayat 36)
Laknat Allah kepada jiran tetangga yang bertepuk riang sekiranya saudaranya ditimpa musibah dan bermasam muka sekiranya saudaranya berada dalam keadaan gembira.
Laknat Allah kepada jiran tetangga yang sentiasa mencari-cari aib saudaranya untuk dibuka dan menunggu kesalahan yang timbul untuk memperdayakannya
Laknat Allah kepada jiran tetangga yang menyembunyikan pelbagai kebaikan saudaranya dan menunggu-nunggu kesempatan untuk membuat sesuatu kepadanya dengan menyelidik dan mencurigakan dengan apa sahaja perbuatan yang dilakukannya.
Laknat Allah kepada jiran tetangga yang setiap hari akan menghasut dirinya dengan hati mereka yang penuh dengki serta menghujani saudaranya dengan api permusuhan dan dendam yang tiada kesudahan.
Kepentingan berlaku baik kepada jiran adalah salah satu jalan bagi mengelakkan terputusnya hubungan silaturahim semasa manusia dan menjauhkan diri daripada keadaan tidak mengenali antara mereka. Nabi SAW bersabda daripda Abi Syuraih RAyang bermaksud:  “Barangsiapa yang beriman kepada Allah dan hari akhirat, maka hendaklah dia berbuat baik kepada jirannya.” (Hadis Riwayat Muslim, hadis  no 77)
Dalam hadis  lain, Baginda Nabi SAW bersabda maksudnya:  “Sebaik-baik teman di sisi Allah adalah seseorang yang terbaik terhadap temannya. Manakala sebaik-baik jiran di sisi Allah adalah seorang yang paling baik dengan jirannya.” (Hadis Riwayat al-Tirmizi, hadis  no 1944)
Bagi mereka yang suka menyakiti jiran mereka, Nabi SAW mengisyaratkan balasan yang berat bakal diterima oleh mereka.  Daripada Abu Hurairah RA, bahawa Rasulullah SAW bersabda maksudnya:  “Tidak akan masuk syurga orang yang membuat jirannya tidak merasa aman daripada gangguannya.” (Hadis Riwayat Muslim, hadis  no 73)
Di dalam hadis  yang lain pula, Abu Hurairah RA berkata Nabi SAW bersabda maksudnya:  “Telah berkata seorang lelaki kepada Rasulullah SAW: ‘Wahai Rasulullah SAW, sesungguhnya wanita ini terkenal dengan banyaknya solat, berpuasa dan bersedekah tetapi dia sentiasa menyakiti jirannya dengan lidahnya.’ Lalu Nabi SAW bersabda: ‘Dia akan masuk ke dalam neraka.'” (Hadis Riwayat Ahmad, hadis  no 9675)
Justeru itu, petanda akhir zaman ini berkait rapat dengan sikap manusia yang suka menyendiri, bersifat sombong dan tidak berbuat baik sesama jiran tetangga. Kesannya, perhubungan antara mereka mulai renggang dan akhirnya membawa kepada tidak mengenali sesama manusia.
Filed under Amalan, Fadhilat Amalan
← Usah jadi ejen sebar fitnah
Perbanyak amal kunci ketenangan diri →
Tinggalkan Jawapan Batal balasan
Masukkan komen anda disini...
Masukkan butiran anda dibawah atau klik ikon untuk log masuk akaun:
E-mel (wajib) (Alamat emel tidak ditayangkan umum)
Anda sedang menulis komen melalui akaun WordPress.com anda. ( Log Out /  Tukar )
Anda sedang menulis komen melalui akaun Twitter anda. ( Log Out /  Tukar )
Anda sedang menulis komen melalui akaun Facebook anda. ( Log Out /  Tukar )
Maklumkan komen balas melalui emel.
Maklumkan kiriman baru melalui email.
« Apr   Jun »
Fardhu 'Ain & Iqra'
Arkib Bulanan Pilih Bulan September 2022 Ogos 2022 Julai 2022 Jun 2022 Mei 2022 April 2022 Mac 2022 Februari 2022 Januari 2022 Disember 2021 November 2021 Oktober 2021 September 2021 Ogos 2021 Julai 2021 Jun 2021 Mei 2021 April 2021 Mac 2021 Februari 2021 Januari 2021 Disember 2020 November 2020 Oktober 2020 September 2020 Ogos 2020 Julai 2020 Jun 2020 Mei 2020 April 2020 Mac 2020 Februari 2020 Januari 2020 Disember 2019 November 2019 Oktober 2019 Julai 2019 Jun 2019 Mei 2019 April 2019 Mac 2019 Februari 2019 Januari 2019 Disember 2018 November 2018 Oktober 2018 September 2018 Ogos 2018 Jun 2018 Mei 2018 April 2018 Mac 2018 Februari 2018 Januari 2018 Disember 2017 November 2017 Oktober 2017 September 2017 Ogos 2017 Mei 2017 April 2017 Mac 2017 Disember 2016 November 2016 Oktober 2016 Julai 2016 Jun 2016 Mei 2016 April 2016 Mac 2016 Februari 2016 Januari 2016 Disember 2015 November 2015 Oktober 2015 September 2015 Ogos 2015 Julai 2015 Jun 2015 Mei 2015 April 2015 Mac 2015 Februari 2015 Januari 2015 Disember 2014 November 2014 Oktober 2014 September 2014 Ogos 2014 Julai 2014 Jun 2014 Mei 2014 April 2014 Mac 2014 Februari 2014 Januari 2014 Disember 2013 November 2013 Oktober 2013 September 2013 Ogos 2013 Julai 2013 Jun 2013 Mei 2013 April 2013 Mac 2013 Februari 2013 Januari 2013 Disember 2012 November 2012 Oktober 2012 September 2012 Ogos 2012 Julai 2012 Jun 2012 Mei 2012 April 2012 Mac 2012 Februari 2012 Januari 2012 Disember 2011 November 2011 Oktober 2011 September 2011 Ogos 2011 Julai 2011 Jun 2011 Mei 2011 April 2011 Mac 2011 Februari 2011 Januari 2011 Disember 2010 November 2010 Oktober 2010 September 2010 Ogos 2010 Julai 2010 Jun 2010 Mei 2010 April 2010 Mac 2010 Februari 2010 Januari 2010 Disember 2009 November 2009 Oktober 2009 September 2009 Ogos 2009 Julai 2009 Jun 2009 Mei 2009 April 2009 Mac 2009 Februari 2009 Januari 2009 Disember 2008 November 2008 Oktober 2008 September 2008 Ogos 2008 Julai 2008 Jun 2008 Mei 2008
Web & Blog Pilihan
Pusat Kefahaman Islam AKI
Pusat Pembangunan Pondok Berhad
Ijtimak Pondok SeMalaysia pada 1 Oktober 2022 ini aki2004.wordpress.com/2022/09/21/ijt… 4 days ago
Berhelah halalkan yang haram adalah dosa atas dosa aki2004.wordpress.com/2022/09/16/ber… 1 week ago
Rakyat lapar, Sayyidina Umar turut merasainya aki2004.wordpress.com/2022/09/14/rak… 1 week ago
Kefahaman agama bukan boleh diperoleh dari ‘hearsay’ aki2004.wordpress.com/2022/09/12/kef… 1 week ago
Kita ibarat dipisah oleh Dinding cermin aki2004.wordpress.com/2022/09/10/kit… 2 weeks ago
Khutbah Jumaat : Sofar DiRai Syariat DiHayati Umat DiBerkati
65. IKTIBAR PEPERANGAN MAZAR 12 HIJRAH
Yahudi DiPuja Umat Merana
Ijtimak Pondok SeMalaysia pada 1 Oktober 2022 ini
Derma untuk resit pengurangan cukai
Subscribe to Blog via Email
Enter your email address to subscribe to this blog and receive notifications of new posts by email.
Join 59,727 other followers
Pusat Kefahaman Islam AKI · Aktiviti Motivasi dan Pembinaan Insan
Create a free website or blog at WordPress.com.
Pusat Kefahaman Islam AKI
Join 59,727 other followers
Already have a WordPress.com account? Log in now.
Pusat Kefahaman Islam AKI